CELEX: C2006/060/100
Language: lt
Date: 2006-03-11 00:00:00
Title: Byla F-125/05  2005 m. gruodžio 19 d.  pareikštas ieškinys byloje Tsarnavas prieš Komisiją

11.3.2006   
            
            
               LT
            
            
               Europos Sąjungos oficialusis leidinys
            
            
               C 60/54
            
         2005 m. gruodžio 19 d. pareikštas ieškinys byloje Tsarnavas prieš Komisiją
   (Byla F-125/05)
   (2006/C 60/100)
   Proceso kalba: prancūzų
   Šalys
   
      Ieškovas: Vassilios Tsarnavas (Atėnai, Graikija), atstovaujamas advokato N. Lhoëst
   
      Atsakovė: Europos Bendrijų Komisija
   Ieškovo reikalavimai
   
               —
            
            
               panaikinti 2005 m. balandžio 1 d. Paskyrimų tarnybos sprendimą, kuriuo atmetamas Nuostatų 90 straipsnio 1 dalies pagrindu pateiktas prašymas (prašymas Nr. D/007/05);
            
         
               —
            
            
               jeigu reikia, panaikinti 2005 m. spalio 7 d. Komisijos sprendimą, kuriuo atmetamas ieškovo skundas (Nr. R/488/05);
            
         
               —
            
            
               priteisti iš atsakovės ieškovui sumokėti 72 000 eurų kaip atlyginimą už turtinę ir neturtinę žalą, ieškovo patirtą dėl pakartotinių klaidų ar tarnybinių pažeidimų, kuriuos Komisija padarė per pareigų paaukštinimo procedūras 1998 m. ir 1999 m.;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas ginčija Komisijos sprendimus, kuriais atmetami jo prašymas ir skundas, kuriuos jis pateikė siekdamas, kad būtų atlyginta turtinė ir neturtinė žala, kurią jis patyrė dėl Komisijos elgesio per pareigų paaukštinimo procedūras 1998 m. ir 1999 metais. Iš tiesų, ginčydamas priemones, kurių jo atžvilgiu ėmėsi Komisija, ieškovas pradėjo keturias ikiteismines ir keturias teismines procedūras, pasibaigusias arba šių priemonių atšaukimu, arba jų panaikinimu.
   Turtinę žalą lėmė tai, kad siekdamas užtikrinti tinkamą savo gynybą ikiteisminių procedūrų metu ieškovas kreipėsi teisinės pagalbos. Neturtinę žalą lėmė tai, kad ieškovas daugelį metų nebuvo tikras dėl savo situacijos bei tai, kad jis prarado pasitikėjimą institucija.